Pozdravljeni, dragi učenci!

Upam, da je včeraj presenečenje za mamice uspelo. Pred nami sta še dva dneva, zato zdržite še malo, potem pa bo sledilo malo počitka. Upam, da bo vreme za vikend nekoliko lepše, da se boste lahko odpravili malo na zrak.

Pa začnimo!

 Učiteljica Mateja

**Četrtek, 26. 3. 2020**

**SLJ: 3. knjiga za domače branje ( 2 uri ) Bratovščina Sinjega galeba**

**Vem, da ste knjige že prebrali. Navodilo, ki bo zapisano velja za 2 uri SLJ ( torej si lahko razporediš na 2 dni, ali pa narediš vse danes).**

Preberi si najprej spodnje besedilo:

* Nekaj o avtorju: TONE SELIŠKAR: ( 1. april 1900 – 10. 8. 1969) v Ljubljani

Poučeval v Trbovljah, med 2. svetovno vojno sodeloval pri odporniškem gibanju- partizanih.

Snov za mladinska dela jemlje iz motivov izseljevanja, življenja revnih ribičev, spominov na mladost, partizanskih časov.

* Dela so prevedena v številne tuje jezike.
* 1947 prejel Prešernovo nagrado, 1950 pa Levstikovo nagrado.
* V njegovih mladinskih delih je značilno napeto, živo dogajanje ter socialna in etična naravnanost.

Odpri zvezek, napiši naslov

Bratovščina Sinjega galeba

 in dopolni spodnje besedilo:

* KRAJ DOGAJANJA:
* GLAVNE OSEBE:
* STRANSKE OSEBE:
* ČAS DOGAJANJA :
* GLAVNA MISEL:

Po čem diši knjiga – kakšna je sinja barva?

**Če imaš možnost, si lahko vprašanja natisneš in prilepiš v zvezek, drugače pa prepiši vprašanja in odgovarjaj. Bodi pozoren na pravopisna pravila in čitljivost pisanja.**

**Odgovori na vprašanja – odgovarjaj v celih povedih!**

1. **Kaj naj bi bil Sinji galeb?**
2. **Smiselno dopolni naslednje povedi:**

**A \_\_\_\_\_\_ se niso vdali v usodo. Ko so bili trije \_\_\_\_\_\_\_\_\_ še na otoku, so z drzno \_\_\_\_\_\_\_ strojniku povezali \_\_\_\_\_\_ in \_\_\_\_\_\_\_\_ ter \_\_\_\_\_\_\_ krmilo. Ivo je zagledal, kako so trije mornarji \_\_\_\_\_\_\_ iz špilje in \_\_\_\_\_\_\_ kričati. Pograbili so \_\_\_\_\_\_\_\_ in namerili.**

1. **Naslednje dogodke uredi po vrstnem redu.**

\_\_\_\_ Medtem ko so črpali vodo, je Ivo miril tovariše.

\_\_\_\_ Strahoten blisk je prežgal nebo in ladjico je zgrabilo razbesnelo valovje.

\_\_\_\_ Galeb je treščil ob skale in štiri prijatelje je vrglo na obalo.

\_\_\_\_ Otroci so se odpravili na prvo plovbo.

\_\_\_\_ Pred seboj so zagledali obrise samotnega skalnatega otoka.

\_\_\_\_ Peter in Ivo sta z ladjice prinesla vse, kar sta lahko rešila.

1. **Kdo je poleg Iva sestavljal bratovščino Sinjega galeba?**
2. **Zakaj je Ivo ostal sam na otoku?**
3. **Kako je Ivo prišel do Sinjega galeba?**
4. **Kako je potekalo popravljanje galeba?**
5. **Kaj se jim je zgodilo na prvi plovbi?**
6. **Kdo je Ante in kaj je razkril Ivu?**
7. **Zapiši, kaj vse jih je naučil Ante?**
8. **Kako so pridobili Galeba nazaj, ko jim ga je Lorenco odpeljal?**
9. **Napiši 3 spoznanja, ki si se jih naučil ob branju knjige!**
10. **S katerim namenom je Ivov oče želel kupiti ladjo – ali se je njegova želja uresničila?**

**MAT: NEENAČBE**

**Danes se lotimo neenačb. Čeprav ste se z njimi srečali že v 4. razredu, najprej ponovimo:**

**Neenačba** je zapis, sestavljen iz dveh matematičnih izrazov, ki ju imenujemo leva in desna stran neenačbe, in iz neenačaja, ki stoji med njima. Neenačaj je lahko eden od naslednjih znakov: <, >, ≤, ≥. V neenačbi nastopajo tudi spremenljivke, ki jih v tem primeru imenujemo **neznanke**, označene z malo črko a, *x..*.

**Rešitev** neenačbe je število, pri katerem neenakost velja. (Torej: če vstavimo to število namesto neznanke, dobimo na levi strani res manjši (oziroma večji/ večji ali enak/ manjši ali enak) rezultat kot na desni strani.

**Primer: Rešitev:**

 x ≤ 3 x = 0, x = 1, x = 2, x = 3

 leva stran desna stran

 neenačaj

Pri zapisovanju rešitev bodi pozoren na to, da zapisuješ vsako posebej. Vedno je potrebno zapisati vse rešitve. Včasih pa je lahko rešitev tudi neskončno. Glej primer:

X ≥ 5 x = 5, x = 6, x = 7, x = 8.....

Neskončne rešitve označimo s tremi pikicami.

* Označeno razlago (med črtama) natančno prepiši v zvezek pod naslov Neenačbe.
* Nato odpri DZ na str. 63, 64 in reši 2., 3., 6., 7. nalogo.
* **Nadaljuj s 4. nalogo, ki jo rešuj v ZVEZEK. Prebrane enačbe tudi zapiši z besedami. Primer:**

**10 > a 10 je več od a, a je manj od 10**

**a = 0, a = 1, a = 2, a = 3, a = 4, a = 5, a = 6, a = 7, a = 8, a = 9**

**GUM: Pesem Bratovščina Sinjega galeba**

**Če imaš možnost, pojdi na Radovednih 5 interaktivno gradivo, poišči poglavje št. 8 Obsredozemske pokrajine, nato odpri temo PO MORJU DIŠI in klikni na prvi violinski ključ. Prišel boš do pesmice, najprej si besedilo pesmice prepiši v zvezek za GUM, nato pa se nauči pesem tudi zapeti ob poslušanju melodije.**

**Če ne moreš dostopati do Radovednih 5, pa si zavrti pesem in ob posnetku poj na naslednji povezavi:** [**https://www.youtube.com/watch?v=7VyiqSFhqOM**](https://www.youtube.com/watch?v=7VyiqSFhqOM)

**DOPOLNILNI POUK: MAT**

**ŠTEVILSKI IZRAZI - vaje**

1. **Izračunaj.**

 16 + 4 + 5 + 3 = 15 – (5 + 7) = 5• 7 + 23 =

 23 – 5 – 6 = 16 : 4 : 2 = 20 : (12 – 10) =

 (25 + 5) - 23 = 36 + (36 + 6) = 8 • (10 – 4) + 6 =

1. **Preberi besedilo in izračunaj po navodilu.**

Izračunaj vsoto števil 8 in 9. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izračunaj razliko števil 100 in 25. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Število 250 deli s 5. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zmnožek števil 19 in 3 pomnoži s 4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Količnik števil 3500 in 35 pomnoži z 2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

****